Bemutatkozó levél:

Tisztelt Vella Zsolt Polgármester Úr,

Tisztelt Ábrahámhegyi Közgyűlés,

engedje meg hogy pályázatomhoz csatoljak egy rövid bemutatkozó levelet magamról, ezzel is segítséget nyújtva a pályázat mérlegelésének könnyítését.

14 éve töltöm, nyaraimat Ábrahámhegyen. Nyaralóként, barátok vendégszeretetét élvezve,nyaralót bérleve, sátorozva, lakóautóban néha a szabad ég alatt.

Részese lehettem a község új rendezvényeinek,(pl:Murci Fesztivál), zenélhettem barátaimmal a Bornapokon, felejthetetlen napokat tölthettem strandon sportolással, vagy kényelmes fröccsözéssel .

Ez alatt az idő alatt erős érzelmi kötődés alakult ki a községben az ország különböző részéről érkező baráti közösséggel és a helyi emberekkel, akik állandó lakosként építik ezt folyamatosan fejlődő balatoni települést.

Borkereskedőként erős ismeretséget kötöttem a környező borvidékek (Badacsony,Káli-medence, Csopak, Szent- György-hegy) borászataival , így a nyári élményeket felváltotta egy egész éves intenzív jelenlét ,amit új pincészetek felkutatásával, és a meglévőek kapcsolattartásával töltök.

Közben családos lettem, megszületett első gyermekem Vilmos, aki eddig két nyarat töltött Ábrahámhegyen, megismerve a baráti társaságban született gyermekekkel ,ami tovább erősítette kapcsolatomat a helyi közösség erejével.

A helyi emberek vendégszeretetét látva és a munkám változásainak köszönhetően fogalmazódott meg az érzés, hogy keressek ennek a változó élethelyzetnek egy állandó helyszínt, így természetes volt ,hogy Ábrahámhegyen keresek ingatlant.

A két éves keresésnek eredményeként akadtam erre a lehetőségre, amire jó barátom Vönöcky Áron(telekszomszéd) hívta fel a figyelmemet.

A pályázat elnyerése esetén a ház építésnél fontos szempontnak tartom az épület illeszkedését a község hangulatához, célom tradicionális építési anyagok használata modern technológiák vegyítésével. Ennek tervezésében sógorom ,Csepregi Balázs szobrász-építész lesz segítségemre, a kivitelezésben pedig helyi vállalkozókat alkalmaznék.

Remélem pályázatom elnyeri tetszésüket és pozitív elbírálás alá kerül.

Köszönettel,

János Edit, Frena Vilmos, Frena Péter